**Справка за получени коментари по проект на Индикативна годишна работна програма за 2024 г. на**

**Програма „Околна среда“ 2021-2027 г. и степента на тяхното отразяване**

*Коментарите са получени в рамките на процедура, проведена съгласно разпоредбите на чл. 26 от ПМС № 23/2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021-2027 г.*

|  |  |  |  |
| --- | --- | --- | --- |
| № | **Представител на институция/ организация** | **Коментар** | **Становище на УО на ПОС 2021-2027 г.** |
| 1. | *инж. Николай Василев,*  *началник отдел „Стратегии и планиране в горското стопанство“,*  *дирекция „Търговски дружества и държавни предприятия“,*  *Министерство на земеделието и храните* | Коментарите са получени в рамките на писмена процедура за неприсъствено вземане на решение от Комитета за наблюдение на ПОС 2021-2027 г., 04.10.2023 г.   1. Да се промени типа на планираната процедура „Изпълнение на мярка 74 от Националната рамка за приоритетни действия за НАТУРА 2000“ от „Процедура чрез директно предоставяне на безвъзмездна финансова помощ“ на „Процедура чрез подбор“.   Мотивите са свързани с естеството на мярката, която засяга много широк кръг заинтересовани страни. Към настоящия момент е налице проект на План за действие за целевия вид, разгледан на заседание на Националния съвет по биологично разнообразие, проведено на 30.08.2023 г. (<https://www.moew.government.bg/bg/priroda/biologichno-raznoobrazie/nacionalen-suvet-po-biologichno-raznoobrazie/zasedaniya/>). Така разписаната мярка, както и дейностите по процедурата се очаква да имат значително положително въздействие върху мечката и по отношение ограничаване на конфликта й с човека. На първо място е необходимо да се преодолее един от основните проблеми, посочени многократно от авторите на проекта на План, а именно липсата на достатъчно и достоверни данни за популацията в страната. Единствено след подобно изследване на числеността на мечката е възможно да се залагат адекватни мерки и дейности за нейното опазване и при необходимост – устойчиво управление.  По отношение на мониторинга на вида, а и за превенцията на щетите от мечки, до настоящия момент участват представители на РИОСВ, РДГ, ДГС/ДЛС, НПО, научната общност и др. заинтересовани страни. | Приема се. Коментарът е отразен в проекта на ИГРП и ще бъде взет предвид при разработването на процедурата за набиране на проектни предложения, в т.ч. при разработването на методология и критерии за подбор на операции, които следва да бъдат одобрени от КН на ПОС 2021-2027 г. съгласно чл. 14, ал. 2, т. 1 от ЗУСЕФСУ. |
| 1. Да се включат като допустими кандидати структури на/към Министерство на земеделието и храните. Капацитетът на Изпълнителна агенция по горите, регионалните дирекции по горите, държавните предприятия по чл. 163 от Закона за горите и техните териториални поделения (държавни горски и ловни стопанства) притежават значителен опит и потенциал за изпълнение на предвидените дейности. В допълнение, ако бъде преценено като целесъобразно, могат да бъдат включени и други представители на основните заинтересовани страни - общини, областни администрации, юридически лица с нестопанска цел, научни институти, висши учебни заведения и др. | Приема се. Коментарът е отразен в проекта на ИГРП и ще бъде взет предвид при разработване на процедурата за набиране проектни предложения, в т.ч. при разработването на методология и критерии за подбор на операции, които следва да бъдат одобрени от КН на ПОС 2021-2027 г. съгласно чл. 14, ал. 2, т. 1 от ЗУСЕФСУ. |
| 1. Обхватът на предвидената примерна допустима дейност „ДНК анализ на проблемни животни“ да се разшири като обхват, като се предвиди възможност за мониторинг на цялата популация на вида в страната. | Приема се. Коментарът е отразен в проекта на ИГРП и ще бъде взет предвид при разработването на процедурата за набиране проектни предложения, в т.ч. при разработването на методология и критерии за подбор на операции, които следва да бъдат одобрени от КН на ПОС 2021-2027 г. съгласно чл. 14, ал. 2, т. 1 от ЗУСЕФСУ. |
|  | 1. Включване на втора процедура „Обезпечаване наземния капацитет за борба с горски пожари и подготовка на населението за реакция“ през 2024 г., чрез която да се повиши капацитета на някои отдалечени горски/ловни стопанства за борба срещу горските пожари, и за всички стопанства лични предпазни средства и др.   Изготвя се анализ на териториалното покритие на регионалните и местни структури на ГД ПБЗН и териториалните поделения на държавните горски предприятия. | След представяне на обоснован анализ, касаещ идентифициране на отговорните структури съгласно националното законодателство и разпределението на ангажиментите, свързани с реагирането и гасенето на горски пожари, както и потребности, мотивирани с конкретните ангажименти на идентифицираните структури, УО на ПОС 2021-2027 г., съгласувано с компетентното ведомство, ще представи становище по същество, имайки предвид обявената през 2023 г. процедура „Обезпечаване наземния капацитет за борба с горски пожари и подготовка на населението за реакция“ с директен бенефициент ГД „Пожарна безопасност и защита на населението“. |
| 1. Процедура „Изпълнение на мерки 46, 47, 48 и 49 от Националната рамка за приоритетни действия за НАТУРА 2000“ с основна цел, свързана с подобряването на природозащитното състояние на горски природни местообитания, да бъде отложена от последното тримесечие на тази година за първото тримесечие на следващата, с цел повишаване на ефективността по приключване на текущите проекти по процедура по процедура BG16M1OP002-3.035 по ОПОС 2014-2020 г. и подаването на качествени проектни предложения по предстоящата процедура. Приемането на така направеното предложение се очаква да допринесе и за постигане на приемственост между двете горепосочени процедури, което допълнително ще гарантира устойчивостта на проектните резултати в средносрочен и дългосрочен аспект. | Приема се. Коментарът се отразява в рамките на официалната процедура по съгласуване на ИГРП за 2024 г. съгласно чл. 14, ал. 2, т. 2 от ЗУСЕФСУ. |
| 2. | *проф. д-р Елиза Узунова,*  *Биологически факултет, Катедра „Обща и приложна хидробиология“, Софийски университет „Св. Климент Охридски“* | Във връзка с изпълнение на специфична цел RSO 2.7. Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване на Приоритет 3 „Биологично разнообразие”, смятам за целесъобразно включването на **мярка 69** ***„Подобряване на природозащитното състояние на видове риби чрез „подсилване“ на популацията им в подходящи местообитания“*** в ГОДИШНА РАБОТНА ПРОГРАМА за 2024 г. на ПРОГРАМА „ОКОЛНА СРЕДА“ 2021-2027 г.  Тази мярка дава възможност да бъдат подкрепени и/или да бъдат възстановени вече изчезнали локални популации на два вида риби у нас – главоча (Cottus gobio) и виюна (Misgurnus fossilis). Обща характеристика на двата вида е тяхната уязвимост както по отношение на негативното влияние на антропогенни фактори, така и на естествени процеси и явления като наводнения, продължителни засушавания, хищници. Преобладаващата част от популациите на тези два вида риби в България, и в частност на тези попадащи в екологичната мрежа от защитени зони Натура 2000, е с оценка на природозащитното състояние „неблагоприятно-незадоволително“. Подходът за подобряване на това състоянието включва отстраняване на негативно действащите фактори на средата, възстановяване на качеството и количеството на местообитанията на тези риби и „подсилването“ им чрез реинтродукция на екземпляри, което е ключова дейност (особено за изчезналите вече популации).  И за двата вида риби има разработени биотехнологии за култивирано отглеждане с цел консервация и реинтродукция, като екземплярите за реинтродукция се получават чрез размножаване на родителски индивиди взети от „донорни“ популации (обикновено популации извън мрежата Натура 2000 или такива в нея, но с природозащитно състояние оценено като благоприятно) и отгледани до укрепнал стадий при контролирани условия (лабораторни установки и/или рибовъдни ферми).  Цялостна програма за „подсилване“ на популациите следва да включва следните основни дейности: 1) избор на донорна популация; 2) избор на подходящи (с висока пригодност) реципиенти участъци в целевите защитени зони; 3) размножаване на рибите от сформираното маточно стадо; 4) отглеждане на хайвер, ларви и малки риби от съответния вид; 5) маркиране на рибите; 6) въвеждане на рибите в рецепинтните участъци и 7) пост-интродукционен мониторинг.  Създаването и реализирането на такива програми е свързано с продължителна работа както на терен (около 12 месеца), така и в лаборатория /рибовъдно стопанство във връзка с провеждането на изкуствено размножаване и отглеждане на рибите предназначени за реинтродукция (около 24 месеца). С включването и на пост- реинтродукционния мониторинг (около 12 месеца) е очевидно, че реализацията на подобна мярка би отнела минимум три-четири години.  Въз основа на изложеното по-горе, предлагам включване на мярка 69 в годишна работна програма за 2024 г., което би дало възможност до края на програмния период тя да бъде реализирана в цялостен обем. | Предложението се приема и е отразено в проекта на ИГРП. Коментарите ще бъдат използвани при разработването на процедурата за набиране на проектни предложения, в т.ч. при разработването на методологията и критериите за подбор на операции, които следва да бъдат одобрени от КН на ПОС 2021-2027 г. съгласно чл. 14, ал. 2, т. 1 от ЗУСЕФСУ. |
| 3. | *Росица Гавазова,*  *главен експерт, дирекция „Международни проекти“, Министерство на вътрешните работи* | Коментарите са получени в рамките на писмена процедура за неприсъствено вземане на решение от Комитета за наблюдение на ПОС 2021-2027 г., 04.10.2023 г.  Коментари по процедура за директно предоставяне на безвъзмездна финансова помощ *„Разширяване на системата за ранно предупреждение и оповестяване на населението на областно ниво на територията на страната“* по Приоритет 4 „Риск и изменение на климата“:   * Наименованието на процедурата да бъде променено на „Разширяване на обхвата на Системата за ранно предупреждение и оповестяване на населението на областно ниво (NUTS 3) за територията на страната“ * Дата на обявяване на процедурата да бъде променена на „Първо тримесечие на 2024 г.“. Това предложение е свързано с проведена вече писмена комуникация между УО на ОПОС писмо вх. № 529000-4997/18.09.2023 г. и отговор от ДКИС с писмо вх. № 529000-5050/21.09.2023 г. относно планирането на годишната работна програма на ПОС 2021-2027 г.   - Допустими дейности по процедурата:   1. Доизграждане на системите за ранно предупреждение и оповестяване на населението при пандемия, бедствия и извънредни ситуации на областно ниво (16 областни града- Враца, Сливен, Добрич, Шумен, Перник, Хасково. Ямбол, Благоевград, В. Търново, Габрово, Видин, Кюстендил. Търговище, Ловеч, Силистра. Разград); 2. Изграждане на сиренна система и РКВ на територията на общинските центрове на Софийска област; 3. Оптимизиране на СРПО на населението в гр. София, Пловдив, Варна, Бургас и др. във връзка с урбанизацията за осигуряване на оповестяване в новите жилищни райони/квартали; 4. Преработка и инсталиране на нови електрически табла в училища и детски градини - гр. София, Пловдив, Варна, Бургас; 5. Обособяване и оборудване на обезшумена стая/кабинет/учебна зала за обучение за работа с НСРПО; 6. Доставка на оборудване за предаване на сигнал за „Национална тревога“ до националните медии (БНТ, БНР) за оповестяване на населението при бедствие, терористичен акт и извънредна ситуация; 7. Подмяна на чиповете на сирените с двуезични готови съобщения - изискване на ЕС; 8. Изготвяне на оценка за съответствието на инвестиционните проекти, упражняване на строителен надзор и изпълнение на функциите на координатор по безопасност и здраве на обекти, свързани с изграждане на Система за ранно предупреждение и оповестяване на населението; 9. Доставка на мобилни технически работилници (високо проходими автомобили с необходимото оборудване) за поддръжка на сиренната система на областно и общинско ниво. | Приема се. В проекта на ИГРП за 2024 г. обявяването на процедура *„Разширяване на системата за ранно предупреждение и оповестяване на населението на областно ниво на територията на страната“* е предвидено за първо тримесечие на 2024 г. съгласно писмо от Дирекция КИС, МВР, Вх. № 529000-5050/21.09.2023 г. |

